ข้าวสุก งดสงกรานต์ ไม่มีน้ำมาให้คนสาดเล่น
ประชาชนเดินทางฉลองสงกรานต์กันคึกคักทั่วประเทศ แต่บางจังหวัดเจอพิษภัยแล้งขาดน้ำเล่นโดยเฉพาะถนนข้าวสุก ที่อ่างทอง ต้องงดจัดเล่นนํ้าไปโดยปริยาย ส่วนเขมรแล้งกว่าแห่ซื้อน้ำฝั่งไทยไปตุนไว้เล่นวันสงกรานต์ ส่วนมุกดาหารไม่สนภัยแล้งสูบแม่น้ำโขงมาสาดกันให้ชุ่มฉ่ำ ขณะเดียวกัน เจ้าหน้าที่ทุกฝ่ายรณรงค์เรื่องความปลอดภัยจากอุบัติเหตุ ทั้งเรื่องการขับรถเร็ว เมาแล้วขับ ใช้มาตรการเข้มงวดทั้งดำเนินคดีและยึดรถ ประเดิมวันเดียวยึดแล้ว 28 คัน,ประชาชนแห่ฉลองสงกรานต์กันทั่วประเทศ ถนนบางสายยังติดขัดเป็นทางยาว เนื่องจากการเดินทาง ยังไม่สิ้นสุด ขณะเดียวกัน เจ้าหน้าที่ต่างเข้มงวดกวดขันการจราจรตั้งด่านตรวจถี่ยิบทั้งถนนสายหลักสายรอง นอกจากนี้ ปัญหาภัยแล้งยังส่งผลกระทบในการเล่นน้ำหลายพื้นที่,หมอชิตคนยังแน่นรอกลับ ตจว.,ผู้สื่อข่าวรายงานเมื่อวันที่ 11 เม.ย.ว่า ที่สถานี ขนส่งผู้โดยสารกรุงเทพฯ หรือหมอชิต 2 ตั้งแต่เช้า ยังมีประชาชนทยอยมารอเดินทางกลับภูมิลำเนาในช่วงเทศกาลสงกรานต์อย่างต่อเนื่องทำให้อาคารผู้โดยสารหนาแน่นไปด้วยประชาชน บางส่วนจับจองพื้นที่ของอาคารผู้โดยสารเพื่อนั่งพักรอเวลาเดินทางโดยมีเจ้าหน้าที่ตำรวจ ทหาร อาสาสมัครคอยรักษาความปลอดภัย ขณะเดียวกัน นายออมสิน ชีวะพฤกษ์ รมช.คมนาคม นพ.แท้จริง ศิริพานิช เลขาธิการมูลนิธิ เมาไม่ขับ นายนพรัตน์ การุณยะวนิช รองกรรมการผู้จัดการใหญ่ฝ่ายบริหารการเดินรถ รักษาการแทนกรรมการผู้จัดการใหญ่ บริษัท ขนส่ง จำกัด (บขส.) ร่วมกันเปิด โครงการรณรงค์ลดอุบัติเหตุ สงกรานต์ปลอดภัย เมาไม่ขับ พร้อมสุ่มตรวจร่างกายของพนักงานขับรถให้มีความพร้อมในการบริการ,คุมเข้มขับไม่เกิน 90 กม./ชม.,นายออมสินกล่าวว่า กรมการขนส่งทางบก มีความห่วงใยและคำนึงถึงความปลอดภัยของผู้ใช้บริการรถโดยสารประจำทางอย่างมาก จึงกำหนดมาตรการด้านการรักษาความปลอดภัย ตรวจสภาพความพร้อมรถโดยสารและพนักงานก่อนการเดินทางมีการติดตั้ง gps เพื่อควบคุมไม่ให้พนักงานขับรถด้วยความเร็วเกินกว่า 90 กม./ชม. การติดตั้งเข็มขัดนิรภัยทุกที่นั่งและให้ผู้โดยสารคาดเข็มขัดนิรภัยก่อนออกเดินทาง จัดพนักงานขับรถ 2 คนในเส้นทางที่มีระยะทางเกิน 400 กม. ส่วนกรณีการขายตั๋วเกินราคาได้กำชับให้เจ้าหน้าที่เข้มงวด หากพบเห็นต้องถูกดำเนินการขั้นเด็ดขาดเพราะต้องการให้ประชาชนกลับภูมิลำเนาอย่างมีความสุข ไม่ต้องถูกเอารัด เอาเปรียบ หากประชาชนมีข้อสงสัยในการเดินทางสามารถสอบถามข้อมูลเพิ่มเติมได้ที่ call center 1490 เรียก บขส.ตลอด 24 ชั่วโมง,บขส.ปลื้มคนใช้บริการตามเป้า,ขณะที่นายนพรัตน์ การุณยะวนิช รองกรรมการผู้จัดการใหญ่ฝ่ายบริหารการเดินรถ รักษาการแทนกรรมการผู้จัดการใหญ่ บริษัท ขนส่ง จำกัด (บขส.) เปิดเผยว่าในช่วงเทศกาลสงกรานต์นี้มีผู้โดยสารเดินทางกลับภูมิลำเนา ช่วงวันที่ 8-10 เม.ย.กว่า 470,000 คนแล้ว ขณะที่เมื่อวันที่ 10 เม.ย.มีผู้โดยสารเดินทางมาใช้บริการ จำนวน 163,533 คน ใกล้เคียงกับประมาณการที่ตั้งไว้ 170,000 คน โดย บขส.สามารถ ระบายผู้โดยสารกลับได้หมดในเวลา 23.00 น. ส่วนในวันที่ 11 เม.ย. บขส.จัดเที่ยวรถเสริมจากเที่ยวปกติ 7,079 เที่ยว เพิ่มขึ้น 1,062 เที่ยว รวม 8,141 เที่ยว สามารถรองรับผู้โดยสารได้ 167,075 คน อย่างไรก็ตาม ในวันที่ 12 เม.ย.จะมีประชาชนเดินทางกลับในช่วงเทศกาลสงกรานต์สูงสุดประมาณ 200,000 คน,ใช้ ตร.กว่า 1 แสนนายดูแล ปชช.,ที่สำนักงานตำรวจแห่งชาติ พ.ต.อ.กฤษณะ พัฒนเจริญ รองโฆษก ตร. กล่าวว่า ตำรวจใช้กำลัง มากกว่า 1 แสนนาย ในการอำนวยสะดวกด้านการ จราจรและดูแลความปลอดภัยพี่น้องประชาชนในช่วงเทศกาลสงกรานต์ ด้านการจราจรจะเน้นการป้องกันมากกว่าการปราบปราม โดยเฉพาะเรื่องการเมาไม่ขับ การสวมหมวกกันน็อกเพื่อเป็นการป้องกันการสูญเสียต่างๆ ส่วนการรักษาความปลอดภัย จะคัดกรองบุคคลชาวต่างชาติที่จะเข้ามาเที่ยวสงกรานต์ ไม่ให้กลุ่มบุคคลที่อยู่ในบัญชีต้องห้ามหรืออยู่ในบัญชี เฝ้าระวังเข้ามาในประเทศ จะไม่ยอมให้เกิดเหตุใดๆในช่วงเทศกาลสงกรานต์เป็นอันขาด สำหรับการดูแลพี่น้องประชาชนในการเล่นน้ำ อย่าไปในพื้นที่ที่ล่อแหลม และพยายามอย่าพกเป้ใบใหญ่ๆเข้าไปในที่จัดงาน ส่วนผู้ที่พาบุตรหลานไปเที่ยวขอให้มีชื่อ สัญลักษณ์ที่สามารถติดต่อได้โดยง่าย เทศกาลสงกรานต์ในครั้งนี้ จะมีการบังคับใช้กฎหมายอย่างจริงจัง,ตรวจฉี่โชเฟอร์—สภาพรถแท็กซี่,สำหรับบรรยากาศในต่างจังหวัดที่ลานจอดรถระยะยาว ท่าอากาศยานสุวรรณภูมิ อ.บางพลี จ.สมุทรปราการ นายจิรุตม์ วิศาลจิตร รองอธิบดีฝ่ายบริหาร กรมการขนส่งทางบก นางนฤมล ช่วงรังษี รองเลขาธิการคณะกรรมการป้องกันและปราบปรามยาเสพติด (รองเลขาธิการ ป.ป.ส.) นายศิโรฒน์ ดวง-รัตน์ ผอ.ท่าอากาศยานสุวรรณภูมิ ตำรวจ สภ.ท่าอากาศยานสุวรรณภูมิ ตำรวจ กก.6 บก.ทท.และเจ้าหน้าที่ทหาร ร่วมกันตรวจหาสารเสพติดในปัสสาวะคนขับแท็กซี่เพื่อลดอัตราเสี่ยงต่อการเกิดอุบัติเหตุในช่วงเทศกาลสงกรานต์ และตรวจสภาพรถให้มีความพร้อมด้วย,นักร้องดังร่วมรณรงค์เมาไม่ขับ,บริเวณหน้าหมวดการทางบางปะอิน ถนนสายเอเชีย อ.บางปะอิน จ.พระนครศรีอยุธยา นาย ประยูร รัตนเสนีย์ ผวจ.พระนครศรีอยุธยา เป็นประธาน พิธีเปิดศูนย์ปฏิบัติการป้องกันและลดอุบัติเหตุทางถนนช่วงเทศกาลสงกรานต์ ส่วนที่จุดบริการประชาชนเทศบาลเมืองอโยธยา ถนนสายเอเชีย ต.คลองสวนพลู อ.พระนครศรีอยุธยา พระครูเกษมจันทวิมล หรือพระอาจารย์แดง เกจิชื่อดังเจ้าอาวาสวัดป้อมรามัญ พ.ต.อ.ภูมิสิทธิ์ นาวัง ผกก.สภ.พระนครศรีอยุธยา เจ้าหน้าที่เทศบาล ทหาร ตำรวจ ร่วมกันรณรงค์เมาไม่ขับ สงกรานต์ปลอดภัย โดยมีดารานักร้องนักแสดงชื่อดัง สุรชัย สมบัติเจริญ ตู้-ดิเรก อมาตยกุล และศิลปินตลกมาร่วมกิจกรรมพร้อมแจกเสื้อพระอาจารย์แดง สติกเกอร์เมาไม่ขับและลูกอมให้กับประชาชน,ช้างแสนรู้ร่วมเล่นสงกรานต์,ที่บริเวณถนนศรีสรรเพชญ์หน้า ททท.สำนักงานพระนครศรีอยุธยา จ.พระนครศรีอยุธยา นายอิสสระ-พงษ์ แทนศิริ ผอ.ททท.สำนักงานพระนครศรีอยุธยาร่วมกับวังช้างอยุธยาแลเพนียด บริษัท แอดวานซ์ ไวร์เลส เน็ทเวอร์ค จำกัด (AIS) ร่วมจัดงาน สงกรานต์ วิถีไทย ร่วมใจประหยัดน้ำ ประจำปี 2559 ในวันที่ 13 เม.ย.59 เล่นน้ำสงกรานต์แบบวิถีไทย แต่งกายด้วยชุดไทยร่วมสมัย ใช้น้ำอย่างประหยัด และร่วมอนุรักษ์สืบสานวัฒนธรรมประเพณีอันดีงาม โดยนำช้างแสนรู้ 9 เชือก เพนต์สีสันสวยงามร่วมเดินรณรงค์ประหยัดน้ำ ช้างก่อเจดีย์ทราย ช้างสรงน้ำพระพุทธรูป เล่นน้ำกับช้าง โดยมีนักท่องเที่ยวชาวไทยและต่างชาติจำนวนมากเล่นน้ำกับช้างอย่างสนุกสนาน,รถตู้ชนรถพ่วงบาดเจ็บระนาว,ตีสี่เศษวันเดียวกันเกิดอุบัติเหตุรถชนมีคนเจ็บจำนวนมาก โดย ร.ต.อ.นิวัฒน์ จันทร์นาค รอง สว. (สอบสวน) สภ.วังน้อย จ.พระนครศรีอยุธยาพร้อมมูลนิธิป่อเต็กตึ๊ง (จุดวังน้อย) ไปตรวจสอบอุบัติเหตุรถชนบนถนนพหลโยธินขาขึ้น กม.ที่ 74 ต.สนับทึบ ที่เกิดเหตุเป็นจุดยูเทิร์น พบรถตู้โดยสารสายรามคำแหง-เคหะธนบุรี ทะเบียน 14-6895 กรุงเทพมหานคร บรรทุกผู้โดยสารมาเต็มคันชนท้ายรถพ่วง ทะเบียน 81-4711 พิจิตร จนรถตู้พังยุบส่งผลให้มีผู้โดยสารบาดเจ็บ 11 ราย จำนวนนี้สาหัส 2 ราย ทราบชื่อนายภูวนัย พลาวรรณะอายุ 31 ปี คนขับรถตู้ กับ น.ส.เวชสุวรรณ จันทาทุม อายุ 32 ปี ที่นั่งเบาะข้างคนขับ นำส่ง รพ.วังน้อย สอบสวนทราบว่า รถพ่วงบรรทุกสินค้าไปส่งที่ อ.หนองแค จ.สระบุรี และช่วงเทศกาลสงกรานต์จุดยูเทิร์นถูกปิดหมดจึงต้องมากลับรถที่ อ.วังน้อย ถูกรถตู้พุ่งชนท้ายอย่างแรง,เขมรแล้งซื้อน้ำฝั่งไทยไปสาดกัน,พ.ต.ท.เบญจพล รอดสวาสดิ์ รอง ผกก.ตม.จ.สระแก้ว ประสานความร่วมมือกับ พ.ท.สมเจตน์ ผลประเสริฐ รอง ผบ.ฉก.กรม.ทพ.12 กกล.บูรพาและ พ.ต.อ.เสกสรร วัฒนพงษ์ ผกก.สภ.คลองลึก จ.สระแก้ว นำกำลังตรวจสอบนักท่องเที่ยวชาวไทยและชาวต่างชาติที่หน้าด่านพรมแดนอรัญประเทศ ปรากฏว่าพบรถเก๋งของชาวกัมพูชาและรถเข็นสองล้อลากเลื่อนจำนวนมากบรรทุกน้ำดื่มบรรจุขวดเต็มคันมุ่งหน้าฝั่งกัมพูชา สอบถามนายเจือน ชนนา อายุ 35 ปี พ่อค้าชาวกัมพูชาที่ขับรถเก๋งโตโยต้าคัมรีมาซื้อน้ำดื่มบรรจุขวดเต็มคันรถกล่าวว่า ฝั่งกัมพูชาหลายจังหวัดแล้งจัดขาดแคลนทั้งน้ำดื่มน้ำใช้ทำให้สงกรานต์ซึ่งชาวกัมพูชาถือว่าเป็นประเพณีวันปีใหม่และเป็นวันรวมญาติที่ยิ่งใหญ่ แต่กลับขาดน้ำ เลยต้องมาซื้อน้ำขวดที่ฝั่งไทยตุนไว้เล่นสงกรานต์ นอกจากจะซื้อน้ำบรรจุขวดแล้ว พ่อค้าบางรายได้ซื้อขวดเปล่าเป็นแพ็กเรียงซ้อนกันบนรถเข็นไปบรรจุน้ำที่ฝั่งปอยเปตส่งขายให้ชาวกัมพูชาไปเล่นสงกรานต์เช่นกัน,ถนนข้าวสุกเศร้าไม่มีน้ำเล่น,ขณะที่ถนนข้าวสุก อ.วิเศษชัยชาญ จ.อ่างทอง ต้องยกเลิกจัดงานสงกรานต์เนื่องจากไม่มีน้ำมาเล่นสงกรานต์แต่ขบวนแห่นางสงกรานต์ยังมีเช่นเดิม ส่วนนายจิรทีปต์ ทวีสุข นายก อบต.ราชสถิตย์ อ.ไชโย เปิดเผยว่า อบต.ราชสถิตย์ร่วมกับกำนัน ผู้ใหญ่บ้านและประชาชน จัดงานสงกรานต์ทุกปีแต่ปีนี้ภัยแล้งรุนแรงทำให้แหล่งน้ำในพื้นที่หลายแห่งไม่มีน้ำจึงได้จัดสร้างสวนสนุกริมแม่น้ำเจ้าพระยาขึ้นที่หมู่ 1 ต.ราชสถิตย์ เพื่อให้ประชาชนและนักท่องเที่ยวได้เล่นน้ำโดยสร้างรางสไลเดอร์ทำด้วยสเตนเลส ตั้งอยู่ริมตลิ่งทอดปลายลงไปแม่น้ำเจ้าพระยาเพื่อให้เด็กและประชาชนเล่นน้ำได้อย่างเต็มที่โดยจะเริ่มเปิดให้บริการในวันที่ 13 เม.ย.นี้ ฟรีตลอดงาน,ประพรมน้ำมนต์เพื่อสิริมงคล,ส่วน จ.นครปฐม หลายพื้นที่เริ่มรณรงค์ตั้งจุดบริการและจุดตรวจเพื่ออำนวยความสะดวกในเส้นทางหลักและเข้มเรื่องกฎหมายจราจรเพื่อเป็นการลดอุบัติเหตุกันอย่างเต็มที่ ในส่วนของ อ.นครชัยศรี นายวัชรินทร์ รัตนบรรณกิจ นอภ. พ.ต.ท.ไชยศ มุกดาหาญ รอง ผกก.(ป.) นายสมศักดิ์ เอี่ยมพิมพ์พันธ์ นายกเทศมนตรีตำบลขุนแก้ว นายสัญญา เอี่ยมพิมพ์พันธ์ กำนัน ต.ขุนแก้ว พร้อมมูลนิธิสุขศาลานุเคราะห์และเจ้าหน้าที่ทหารจากค่ายทองฑีฆายุนครปฐม ทำพิธีเปิดจุดตรวจจุดบริการผู้ใช้รถใช้ถนนที่ถนนบรมราชชนนี ก่อนจุดตัดเข้าถนนเพชรเกษม ต.ขุนแก้ว โดยนิมนต์เกจิดัง พระครูยติธรรมานุยุต หรืออาจารย์แป๊ะ เจ้าอาวาสวัดสว่าง-อารมณ์ มาร่วมพิธีประพรมน้ำมนต์และแจกวัตถุมงคลผ้ายันต์ เพื่อคุ้มครองผู้ใช้รถใช้ถนนให้ปลอดจากภยันตรายจากการเดินทางด้วย,ขาเข้าขอนแก่นรถติดยาว 10 กม.,ตอนสายวันเดียวกันสภาพการจราจรบนถนนมิตรภาพขาเข้าสู่เขต อ.เมืองขอนแก่น ยังคงมีปริมาณรถสะสมจำนวนมากโดยเฉพาะช่วงสัญญาณไฟจราจรก่อนถึงสถานีขนส่งแห่งที่ 3 ยาวไปจนถึงจุดกลับรถ ต.ท่าพระ อ.เมืองขอนแก่น ระยะทางกว่า 10 กม. รถติดขัดอย่างหนัก เนื่องจากมีการปิดจุดกลับรถและจัดระบบการจราจรในช่วงเทศกาลสงกรานต์เพื่อป้องกันการเกิดอุบัติเหตุ โดย ร.ต.อ.พรชัย แสงศิลา รอง สว.ส.ทล.2 กก.4 บก.ทล. (ตำรวจทางหลวงขอนแก่น) กล่าวว่า เจ้าหน้าที่ตำรวจทางหลวงวางกำลังในทุกทางร่วมทางแยกต่อเนื่องมาตั้งแต่ปลายสัปดาห์ที่ผ่านมา เนื่องจากปริมาณรถเริ่มทยอยเดินทางกลับมาอย่างต่อเนื่อง ส่งผลให้สภาพการจราจรติดขัดอยู่เป็นระยะ,ใช้ฟ็อกกี้ฉีดน้ำแทนการใช้ขันสาด,ส่วน จ.นครราชสีมา พ.ต.ท.ชินกร อัศวภูมิ สว.ส.1 กก.3 บก.ทท. น.ส.รุ่งทิพย์ บุกขุนทด ผอ.การท่องเที่ยวแห่งประเทศไทย สาขานครราชสีมา ร.ต.อ.สมพงษ์ พิริยะอารีกุล รอง สว.1 กก.3 บก.ทท.สารวัตรตำรวจท่องเที่ยวและคณะรวมกว่า 20 คนร่วมกันเปิดโครงการรณรงค์เล่นสงกรานต์วิถีไทยร่วมใจประหยัดน้ำ ด้วยการใช้กระบอกฉีดน้ำหรือฟ็อกกี้ ฉีดเล่นน้ำในเทศกาลสงกรานต์แทนการเล่นใช้ขันสาดน้ำแบบเดิมที่เป็นการสิ้นเปลืองน้ำ เนื่องจาก จ.นครราชสีมากำลังประสบปัญหาภัยแล้งและขาด แคลนน้ำในหลายพื้นที่จึงจัดกิจกรรมรณรงค์เล่นน้ำสงกรานต์ตามประเพณีวัฒนธรรมโดยใช้สโลแกนว่า สงกรานต์วิถีไทย อุ่นใจกับตำรวจท่องเที่ยว และในส่วนการท่องเที่ยวใช้สโลแกนว่า สงกรานต์วิถีไทยร่วมใจประหยัดน้ำที่หน้าอนุสาวรีย์ท้าวสุรนารี เขตเทศบาลนครนครราชสีมา,สูบแม่น้ำโขงเล่นบนถนนข้าวปุ้น,ที่ จ.นครพนม เทศบาลเมืองนครพนมร่วมกับหน่วยงานเกี่ยวข้องได้เตรียมพร้อมในการจัดสถานที่เล่นน้ำสงกรานต์โดยเฉพาะถนนสุนทรวิจิตรหรือถนนข้าวปุ้น เขตเทศบาลเมืองนครพนมจัดเตรียมซุ้มวิถีชีวิต วัฒนธรรมประเพณี 7 ชนเผ่ารวมถึงจุดเล่นน้ำสงกรานต์ไว้รองรับประชาชน นักท่องเที่ยวในวันที่ 13 เม.ย.นี้โดยให้ประชาชน นักท่องเที่ยวได้ชิมข้าวปุ้นหรือขนมจีนฟรี ในช่วงเทศกาลสงกรานต์ควบคู่กับการเล่นน้ำ ส่วนมาตรการประหยัดน้ำตามนโยบายของรัฐบาล ทางเทศบาลเมืองนครพนมออกประชาสัมพันธ์ว่าไม่มีผลกระทบ เนื่องจากติดตั้งระบบสูบน้ำโขงขึ้นมาให้ประชาชน นักท่องเที่ยว ได้เล่นน้ำสงกรานต์กันอย่างเต็มที่โดยไม่ใช้น้ำประปา เนื่องจากถนนข้าวปุ้นติดกับแม่น้ำโขงที่มีน้ำเพียงพอที่จะสูบขึ้นมาเล่นสงกรานต์,เที่ยวมหาสงกรานต์ 2 แผ่นดิน,ที่ จ.เชียงราย พ.ต.อ.สิทธิ์ ศิริกังวาลกุล ผกก.ตม.เชียงราย กล่าวว่า ระหว่างวันที่ 13-14 เม.ย.59 อำเภอแม่สายจะจัดงาน มหาสงกรานต์สองแผ่นดิน 2016 แม่สาย-ท่าขี้เหล็ก โดยกระทรวงการท่องเที่ยวและกีฬาร่วมกับภาคส่วนต่างๆ ที่บริเวณหน้าด่านพรมแดนแม่สายแห่งที่ 1 โดยมี พล.ต.ท.ณัฐธร เพราะสุนทร ผบช.ตม.เป็นประธานฝ่ายไทยและนายอู ติ่น วิน ฉ่วย ผวจ.ท่าขี้เหล็ก ประเทศเมียนมาเป็นประธานฝ่ายเมียนมาร่วมเปิดงานเพื่อเชื่อมความสัมพันธ์ให้ประชาชนทั้ง 2 ประเทศมีความสุขร่วมฉลองเทศกาลสงกรานต์ นอกจากนี้ในงานยังมีการแสดงของเหล่าดาราศิลปิน อุโมงค์น้ำสองแผ่นดิน ขบวนบุปผชาติ ขบวนกลองยาวและการแสดงศิลปวัฒนธรรมไทย-เมียนมา,แจกพระซุ้มกอให้นักเดินทาง,สำหรับ จ.กำแพงเพชร ที่หน้าป้อมตำรวจทางหลวง หมู่ 8 ต.นครชุม อ.เมืองกำแพงเพชรซึ่งเป็นจุดตรวจตำรวจทางหลวง พระราชวชิรเมธี เจ้าอาวาสวัดพระบรมธาตุนครชุมและรองเจ้าคณะจังหวัดกำแพงเพชร พระเกจิอาจารย์ชื่อดังของจังหวัดกำแพงเพชรร่วมกับ ร.ต.ท.จำรัส เทพสุยะ หัวหน้าตู้ตำรวจทางหลวงนครชุมและเจ้าหน้าที่ตำรวจทางหลวงนำพระเครื่องดังของจังหวัดกำแพงเพชรคือพระซุ้มกอมาแจกให้กับประชาชนที่ขับรถเดินทางผ่านจุดตรวจตำรวจทางหลวง พร้อมกันนี้พระราชวชิรเมธีได้กล่าวเตือนสติให้ประชาชนขับรถด้วยความไม่ประมาท และขอให้พระซุ้มกอคุ้มครองให้ปลอดภัย มีโชคดีได้รับโชคลาภในเทศกาลปีใหม่ไทยทำให้ผู้ที่ได้รับพระซุ้มกอทุกคนต่างดีใจที่ได้รับสิ่งที่เป็นมงคลในเทศกาลปีใหม่ไทย,เกาะสมุยนักท่องเที่ยวคึกคัก,ส่วนเกาะสมุย จ.สุราษฎร์ธานี เริ่มคึกคักอย่างต่อเนื่อง หลังมีนักท่องเที่ยวทั้งชาวไทยและชาวต่างชาติเดินทางมาเที่ยวจำนวนมากขึ้นโดยนายจงรัก มีเดช ผู้ประกอบการท่องเที่ยวในพื้นที่เกาะสมุย กล่าวว่า นักท่องเที่ยวทั้งชาวไทยและต่างชาตินิยมเดินทางมาท่องเที่ยวดำน้ำดูปะการังและเยี่ยมชมเกาะแก่งต่างๆซึ่งเป็นเกาะบริวารของเกาะสมุย อาทิ เกาะแตน และเกาะมัดสุม ซึ่งผู้ประกอบการการท่องเที่ยวยังได้แนะนำนักท่องเที่ยวว่านอกจากความสวยงามตามธรรมชาติบนเกาะสมุยแล้ว ยังสามารถเดินทางท่องเที่ยวในเกาะใกล้เคียง สามารถเดินทางเช้าไปเย็นกลับหรือพักค้างคืน คาดว่าสงกรานต์ปีนี้จะมีนักท่องเที่ยวเดินทางมาท่องเที่ยวเกาะสมุยเป็นจำนวนมาก,คุมเข้มสงกรานต์ถนนข้าวยำ,ขณะที่จังหวัดชายแดนภาคใต้บรรยากาศสงกรานต์คึกคักไม่แพ้ที่อื่นโดยเฉพาะที่ จ.ปัตตานี พ.อ.ภูมิพัฒน์ บุญเรืองขาว ผบ.ฉก.ปัตตานี 23 นายพิทักษ์ ก่อเกียรติพิทักษ์ นายกเทศมนตรีเมืองปัตตานี ได้ออกตรวจถนนมะกรูด หรือถนนข้าวยำที่จะจัดกิจกรรมเล่นน้ำและสร้างอุโมงค์น้ำพุตลอดสายยาว 650 เมตร ซึ่งยาวที่สุดในประเทศไทยพร้อมตรวจสอบและทดลองระบบกล้องวงจรปิดให้อยู่ในความพร้อมใช้งานได้ นอกจากนี้ยังเสริมกำลังเจ้าหน้าที่ช่วยดูแลห้องควบคุมวงจรปิด โดยสั่งให้เฝ้าจับตารถกระบะ และรถ จยย.ที่มีการแจ้งเตือนจะเข้ามาก่อเหตุสร้างความรุนแรง รวมทั้งตรวจสอบลักษณะรถต้องสงสัยตามที่แจ้งไว้ทุกคัน ส่วน จ.ยะลา สั่งคุมเข้มทุกพื้นที่ในช่วงเทศกาลสงกรานต์โดย พล.ต.ต.อิทธิพล อัจฉริยะประดิษฐ์ ผบก.ภ.จ.ยะลา ได้วิทยุสั่งให้ทุกท้องที่ในพื้นที่เพิ่มความเข้มในการตรวจตราและห้ามกำลังพลลาพักในช่วงเทศกาลสงกรานต์อย่างเด็ดขาด,เปิดศูนย์ป้องกันและลดอุบัติเหตุ,ที่กรมป้องกันและบรรเทาสาธารณภัย พล.อ.อนุพงษ์ เผ่าจินดา รมว.มหาดไทย เป็นประธานเปิดศูนย์อำนวยการความปลอดภัยทางถนน หรือ ศปถ. ขับเคลื่อนการป้องกันและลดอุบัติเหตุทางถนนช่วงเทศกาลสงกรานต์ปี พ.ศ.2559 ภายใต้แนวคิด สงกรานต์ปลอดภัย ส่งเสริมวัฒนธรรมไทย สร้างวินัยจราจร โดยเฉพาะช่วงควบคุมเข้มข้น ระหว่างวันที่ 11—17 เม.ย. ให้ทุกภาคส่วนเตรียมความพร้อมอย่างเต็มกำลัง มุ่งเน้นการใช้กลไกบูรณาการบริหารจัดการในมิติเชิงพื้นที่ และแนวทางประชารัฐ โดยเน้นย้ำให้จังหวัดและหน่วยงานที่เกี่ยวข้องเพิ่มความเข้มข้นในการดำเนินการตาม 5 มาตรการหลัก,เจ้าหน้าที่ยึดรถเมาแล้วขับ 28 คัน,ขณะที่ พ.อ.หญิง ศิริจันทร์ งาทอง รองโฆษก คสช. กล่าวว่า พล.อ.ธีรชัย นาควานิช ผบ.ทบ.และเลขาธิการคณะรักษาความสงบแห่งชาติ เป็นประธานการประชุมสำนักเลขาธิการคณะรักษาความสงบแห่งชาติ โดยเลขาธิการ คสช.ได้กล่าวขอบคุณทุกภาคส่วน สำหรับการทำงานตามนโยบายของรัฐบาล และ คสช.อย่างต่อเนื่อง ขณะนี้เป็นช่วงเทศกาลสงกรานต์และเป็นวันหยุดต่อเนื่อง ประชาชนเดินทางและมีกิจกรรมเฉลิมฉลองในทุกพื้นที่ ซึ่งเจ้าหน้าที่ทุกส่วนยังคงต้องมีภาระหน้าที่ที่ต้องดูและอำนวยความสะดวกให้กับประชาชนตลอดเทศกาล อย่างไร ก็ตาม ในระหว่าง 9-17 เม.ย. เจ้าหน้าที่เข้มงวดในมาตรการ ดื่มไม่ขับ จับยึดรถ โดยระหว่าง 9-10 เม.ย.ที่ผ่านมา เจ้าหน้าที่ตรวจพบผู้กระทำผิดดื่มแล้วขับจำนวน 1,740 ครั้ง ส่งผู้กระทำผิดดำเนินคดี 1,540 ราย ยึดใบอนุญาตขับขี่ 174 ราย ยึดรถไว้ 28 คัน (จยย. 25 คัน รถยนต์ 3 คัน)
ประชาชนเดินทางฉลองสงกรานต์กันคึกคักทั่วประเทศ แต่บางจังหวัดเจอพิษภัยแล้งขาดน้ำเล่นโดยเฉพาะถนนข้าวสุก ที่อ่างทอง ต้องงดจัดเล่นนํ้าไปโดยปริยาย ส่วนเขมรแล้งกว่าแห่ซื้อน้ำฝั่งไทยไปตุนไว้เล่นวันสงกรานต์ ส่วนมุกดาหารไม่สนภัยแล้ง 
ข่าวหน้า1,ถนนข้าวสุก,อ่างทอง,สงกรานต์,งดเล่นน้ำ,ภัยแล้ง,อนุพงษ์ เผ่าจินดา,ไม่มีน้ำ,ข่าว,ไทยรัฐฉบับพิมพ์